Ο **Τιλ Λίντεμαν** ( Till Lindemann, 4 Ιανουαρίου 1963) είναι Γερμανός τραγουδιστής, στιχουργός, μουσικός, ηθοποιός, ποιητής και πυροτεχνικός. Είναι κυρίως γνωστός ως o τραγουδιστής του γερμανικού Neue Deutsche Härte συγκροτήματος Rammstein. Φημίζεται για το μυώδες ανάστημά του, τη μοναδική σκηνική παρουσία του ( συμπεριλαμβανομένων της χρήσης πυροτεχνημάτων και μιας συγκεκριμένης κίνησης γνωστής ως "The Till Hammer"), και την μπάσα φωνή του. Είναι επίσης γνωστός για τους στίχους του, ορισμένοι εκ των οποίων έχουν διχάσει την κοινή γνώμη. Παγκοσμίως, οι Rammstein έχουν πουλήσει πάνω από 45 εκατομμύρια δίσκους, 5 από τα 6 άλμπουμ τους να έχουν γίνει πλατινένια. 

Ο Λίντεμαν έχει συμπεριληφθεί στους *50 Καλύτερους Τραγουδιστές Metal Όλων των Εποχών* από τους Roadrunner Records. Έχει εμφανιστεί σε μερικές ταινίες σε μικρούς ρόλους, και έχει δημοσιεύσει επίσης δύο βιβλία ποιητικής, το ένα με τίτλο *Messer* (2002) και το άλλο *In stillen Nächten* (2013). Έχει παρουσιάσει ορισμένα από τα πρωτότυπα ποιήματα και χειρόγραφά του σε διάφορες εκθέσεις. Το 2015 ανακοινώθηκε ότι ο Λίντεμαν ξεκίνησε ένα καινούργιο πρότζεκτ με τον Peter Tägtgren με όνομα Lindemann. Ο δεύτερος ανακοίνωσε την αποχώρησή του από τη συνεργασία τον Νοέμβριο του 2020. Έκτοτε τα σόλο τραγούδια και περιοδείες του Λίντεμαν γίνονται με το πλήρες του όνομα, "Till Lindemann" και ένα νέο ρόστερ στα όργανα.

Τα πρώτα χρόνια
---------------

Ο Τιλ Λίντεμαν γεννήθηκε στη Λειψία (τότε στην Ανατολική Γερμανία ) και μεγάλωσε στο χωριό Wendisch-Rambow. Πατέρας του είναι ο ποιητής Werner Lindemann και μητέρα του η δημοσιογράφος και συγγραφέας Brigitte Hildegard "Gitta" Lindemann. Έχει μια μικρότερη αδερφή ονόματι Saskia. Στην ηλικία των 11, μαθήτευσε σε ένα αθλητικό σχολείο στο Empor Rostock Sport Club, και από το 1977 μέχρι το 1980, φοίτησε σε ιδιωτικό σχολείο. Το 1987, ο Λίντεμαν συμμετείχε στον Ευρωπαϊκό Νεανικό Πρωτάθλημα Κολύμβησης στη Φλωρεντία και μπήκε στη λίστα για να συμμετάσχει στους Ολυμπιακούς Αγώνες του 1980 στη Μόσχα. Εγκατέλειψε τον αθλητισμό λόγω τραυματισμού.

Καριέρα
-------

**Μουσική**

*Κυρίως άρθρο*: Rammstein

*Περισσότερες πληροφορίες*: Lindemann

Ο Λίντεμαν ξεκίνησε να παίζει ντραμς για το experimental rock συγκρότημα First Arsch μαζί με τους νυν κιθαρίστες των Rammstein Richard Zven Kruspe και Paul H. Landers το 1986, που κυκλοφόρησαν ένα δίσκο με τίτλο *Saddle Up* το 1992, και έπαιξαν ένα τραγούδι ("Lied von der unruhevollen Jugend") με το punk συγκρότημα Feeling B ( το πρώην συγκρότημα των μελών των Rammstein Paul H. Landers, Christoph "Doom" Schneider και Christian "Flake" Lorenz ) το 1989. Το 1994 το συγκρότημα συμμετείχε και κέρδισε ένα διαγωνισμό στο Βερολίνο που τους επέτρεψε να ηχογραφήσουν ένα demo τεσσάρν κομματιών επαγγελματικά. Όταν ο Λίντεμαν ερωτήθηκε γιατί το συγκρότημά τους ονομάστηκε κατά το Ατύχημα του Ράμσταϊν, δήλωσε ότι είχε δει εικόνες του περιστατικού στην τηλεόραση και ότι ο ίδιος και τα υπόλοιπα μέλη ήθελαν να αποτίσουν ένα μουσικό φόρο τιμής σε αυτό.

Υπάρχει μια συγκεκριμένη κίνηση του Λίντεμαν επί σκηνής,η επονομαζόμενη "The Till Hammer", κατά την οποία ο τραγουδιστής λυγίζει τα γόνατά του, χτυπάει το πόδι του με τη μπουνιά του όπως ένα σφυρί ενώ κουνάει το κεφάλι του. Σε αντίθεση με άλλους τραγουδιστές, ο Λίντεμαν έχει δηλώσει σε συνέντευξή του ότι δεν επιθυμεί να τον κοιτάζουν στη σκηνή, ενώ ο κύριος λόγος χρήσης των χαρακτηριστικών πυροτεχνημάτων εκτός από θέαμα για το κοινό χρησιμοποιείται και ως εργαλείο απόσπασης προσοχής του κοινού από τον Λίντεμαν. 

**Κινηματογράφος και τηλεόραση**

Δύο τραγούδια από το άλμπουμ *Herzeleid* χρησιμοποιήθηκαν στην ταίνια του David Lynch *Lost Highway* (1997). Ο Τιλ έχει συμμετάσχει σε μικρούς ρόλους στις ταινίες Pola X (1999),  *Amundsen der Pinguin* (2003), *Vinzent (2004)* και στο xXx (2002) με πρωταγωνιστή τον Vin Diesel.

Δισκογραφία
-----------

### First Arsch

* *Saddle Up* (1992)

### Rammstein

Κυρίως άρθρο: Rammstein discography

* *Herzeleid* (1995)
* *Sehnsucht* (1997)
* *Mutter* (2001)
* *Reise, Reise* (2004)
* *Rosenrot* (2005)
* *Liebe ist für alle da* (2009)
* **Zeit** (2022)

### Lindemann[edit source]

* *Skills in Pills* (2015)
* **F & M** (2019)

Ποίηση
------

* *Lindemann, Till (2002). Messer [Knife]. Frankfurt am Main: Eichborn. ISBN 3-8218-0927-2*
* *Lindemann, Till (2013). In stillen Nächten [In silent nights]. Köln: Kiepenheuer & Witsch. ISBN 978-3462045246.*

Παραπομπές
----------

1. ↑  *filmportal.de*. 821d5a3850d741e2a928b1177a426f5d. Ανακτήθηκε στις 9  Οκτωβρίου 2017.
2. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 11  Δεκεμβρίου 2014.
3. ↑  *Czech National Authority Database*. xx0196382. Ανακτήθηκε στις 1  Μαρτίου 2022.
4. 1 2  *Czech National Authority Database*. xx0196382. Ανακτήθηκε στις 16  Δεκεμβρίου 2022.
5. ↑  Lewrypublished, Fraser (13 Νοεμβρίου 2020). «Rammstein side project Lindemann have broken up». *loudersound* (στα Αγγλικά). Ανακτήθηκε στις 28 Μαρτίου 2022.
6. ↑  «+ Rammstein Images - RammImages.com». 23 Ιουλίου 2011. Αρχειοθετήθηκε από το πρωτότυπο στις 23 Ιουλίου 2011. Ανακτήθηκε στις 9 Ιανουαρίου 2018. CS1 maint: Unfit url (link)
7. ↑  «Till Lindemann's Childhood and School Days – Till Lindemann: Rammstein's Vocalist». *tilllindemann.com* (στα Αγγλικά). Αρχειοθετήθηκε από το πρωτότυπο στις 28 Οκτωβρίου 2014. Ανακτήθηκε στις 9 Ιανουαρίου 2018.
8. ↑  Pilz, Michael (2004-09-27). «Rock: Rammstein sind Deutschlands erfolgreichste Lyriker». *DIE WELT*.. Ανακτήθηκε στις 2018-01-09.
9. ↑  Schurer, Petra (2009-11-21). «Doppel-Interview: Biedermann und Lindemann über Musik und Sport». *DIE WELT*.. Ανακτήθηκε στις 2018-01-09.
10. ↑  «Rammstein: Exklusives Interview mit Till Lindemann und Flake Lorenz» (στα γερμανικά). *Rolling Stone*. 2011-12-12.. Ανακτήθηκε στις 2018-01-09.
11. ↑  «Lost Highway [Original Motion Picture Soundtrack] - Original Soundtrack | Songs, Reviews, Credits | AllMusic». *AllMusic*. Ανακτήθηκε στις 9 Ιανουαρίου 2018.
12. ↑  «Pola X | Film | The Guardian». 21 Ιουλίου 2008. Ανακτήθηκε στις 9 Ιανουαρίου 2018.
13. ↑  «"Lindemann": Debütalbum für Mai angekündigt» (στα γερμανικά). *Rolling Stone*. 2015-02-05.. Ανακτήθηκε στις 2018-01-09.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τιλ Λίντεμαν** |

* Ο Τιλ Λίντεμαν  στο IMDb

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 264877138
* **Europeana**: agent/base/66980
* LCCN: no2004035257
* ISNI: 0000 0000 5393 1117
* GND: 124182054
* SUDOC: 248983679
* MusicBrainz: f71f8e0d-c109-4a50-9826-2559981d915e
* NKC: xx0196382

 |

 |